For nyligt kunne vi vise billeder fra Skallerup Feriecenter, hvor et dådyr smider geviret. Endnu en seer har nu sendt video af det fantastiske øjeblik.

For nyligt kunne vi vise en video af et dådyr, der løb væk fra et hegn med et halvt gevir, hvorefter den smed den sidste halvdel. Men endnu en gæst i Skallerup Feriecenter den dag, var hurtig med kameraet, da dådyrene blev fodret. Yvonne Båck fra Mårslet stod og filmede fodringen, da en dåhjort kom helt tæt på, og pludselig smed den ene halvdel af sit gevir, ganske få meter fra den store flok af mennesker. Herefter stopper dåhjorten og virker tilsyneladende forvirrret over, at den har smidt den ene halvdel af geviret, inden den løber afsted og smider resten.